 வேண்டாமை- வேண்டு+ஆ+மை. வேண்டு- பகுதி, ஆ- எதிர்மறை இடைநிலை, மை- விகுதி. எதிர்மறை தொழிற்பெயர். (பொருள்: விரும்பாதிருத்தல், வெறுத்தல்).  இலான்- இன்மை+ஆன். இன்மை- பகுதி (இல் எனத் திரிபு), ஆன்- விகுதி.(இலான்-எதிர்மறை ஆண்பால் குறிப்பு வினையாலணையும் பெயர்) ஆறாம் வேற்றுமைத் தொகை. (பொருள்: இல்லாதவனது).   அடி- சினைப்பெயர். (பொருள்: தாள், திருவடி)  சேர்ந்தார்க்கு- சேர்+த்+ந்+த்+ஆர்+க்+கு. சேர்= பகுதி, த்= சந்தி, ந்- விகாரம், த்- இடைநிலை, ஆர்- விகுதி. க்- சந்தி, கு- வேற்றுமை உருபு. உயர்திணை பலர்பால் படர்க்கை வினையாலணையும் பெயர், 4-ஆம் வேற்றுமை. சேர்ந்தார்க்கு+யாண்டும்=சேர்ந்தார்க்கியாண்டும், புணர்ச்சியில் குறறியலுகரம், குற்றியலிகரமாதல், [க்கு>க்கி] (பொருள்: இடைவிடாது நினைந்தவர்க்கு).   யாண்டும்- யாண்டு+உம். யாண்டு, உம் - இடைச்சொற்கள். (பொருள்: எக்காலத்திலும்).  இடும்பை- இடும்பு+ஐ. இடும்பு- பகுதி, ஐ- சாரியை. பண்புப் பெயர். (பொருள்: (பிறவித்)துன்பம்).